Gheorghe Calciu-Dumitreasa

Gheorghe Calciu-Dumitreasa () a fost un preot ortodox român, legionar și disident anticomunist.  Deținut în închisoarea pentru studenți de la Pitești (1949-1951) a colaborat cu Securitatea participând la așa-numita reeducare, la torturarea deținuților, în colaborare cu Eugen Țurcanu, activitate pentru care ulterior s-a căit și s-a pocăit.

Biografie 

Părintele Calciu a fost anticomunist și membru al Mișcării Legionare pentru care a fost condamnat la 21 de ani de închisoare sub comuniști (1948-1964, 1979-1984). În închisoarea pentru studenți de la Pitești (1949-1951) a făcut compromisuri, participând la reeducare. Ulterior a refuzat compromisuri cu sistemul comunist. 

.

.

La Seminarul Teologic Ortodox din București s-a opus ateismului. În Postul Sfintelor Paști, din anul 1978, ține un șir de 7 prelegeri, intitulate „Șapte cuvinte către tineri”.
Ia atitudine public față de dărâmarea Bisericii Enei din București, pe locul căreia se planificase construirea unei crâșme. Pe tot parcursul acestei perioade primește zilnic telefoane de amenințare.
Atât predicile ținute cât și protestul față de demolarea Bisericii Enei îl aduc din nou în vizorul Securității. Este arestat în anul 1979, judecat și condamnat la mai mult de 10 ani de închisoare. I se confiscă și averea, astfel încât soția și copilul rămân fără frigider, aragaz și alte bunuri de strictă folosință, fapt care a determinat un val de proteste din partea exilului românesc: Mircea Eliade, Virgil Ierunca, Eugen Ionescu, Monica Lovinescu, Paul Goma.
A fost mai întâi internat la secția de psihiatrie a penitenciarului Jilava, apoi a fost transferat la penitenciarul Aiud, unde a avut colegi de celulă condamnați pentru omor. Cea mai mare perioadă a detenției a petrecut-o în izolare. În timpul detenției a fost bătut, umilit și ținut nemâncat. După 5 ani și jumătate, în 20 august 1984, este eliberat, ca urmare a presiunilor internaționale venite din partea liderilor lumii, cum ar fi Margaret Thatcher, Ronald Reagan, Papa Ioan Paul al II-lea. Contrar voinței sale, în anul 1985 este obligat să părăsească țara împreună cu familia.

Exilul 
În anul 1985, se stabilește în Statele Unite. 
Între sfârșitul anului 1985 și 1988 a locuit cu familia la Cleveland. Pentru a-și asigura existența sa și a familiei, a lucrat și în construcții, ca muncitor necalificat. În anul 1989 se mută cu familia la Washington DC, unde preia parohia românească „Sfânta Cruce”. A continuat să muncească în construcții până când a reușit să-și cumpere o casă, la circa 20-30 kilometri de biserica parohială. 
În SUA și-a continuat eforturile pentru apărarea intereselor românilor, fiind autorul ideii Romfest și unul dintre fondatorii evenimentului bienal - cea mai mare sărbătoare a românilor de pretutindeni -, al cărui Comitet Internațional îl conducea.

Este primit la Casa Albă de 2 președinți - Ronald Reagan și George W. Bush.

Părintele Calciu slujea la Biserica Ortodoxă Română „Sfânta Cruce” din orașul Alexandria, statul Virginia (lângă Washington D.C.). În anul 2006 a catalizat eforturile pentru întemeierea unei noi biserici pentru românii din zona Washington D.C., Biserica Sf. Andrei.

Călătorea aproape anual în România, ținând conferințe și vizitând prieteni.

Faptul că glorifica Frățiile de Cruce și pe Corneliu Zelea Codreanu rămâne un fapt controversat. Acesta a negat Holocaustul într-un interviu din 2006, luând apărarea legionarismului.

Bolnav de un cancer al pancreasului și operat la Spitalul Militar din București, a fost vizitat, printre alții, de Părintele Arhimandrit Iustin Pârvu de la Mănăstirea Petru Vodă, de Î.P.S.S. Bartolomeu Anania, Mitropolitul Clujului, Albei, Crișanei și Maramureșului și de Patriarhul Bisericii Ortodoxe Române la acea vreme, Prea Fericitul Teoctist.

A murit în Statele Unite, în ziua de 21 noiembrie 2006. Slujba de înmormântare a fost oficiată de Episcopul Vicar Irineu Duvlea. În țară, a fost prohodit în biserica Radu Vodă (de unde fusese alungat în 1979) de însuși Patriarhul Bisericii Ortodoxe Române, Teoctist, alături de alți ierarhi și foști elevi, ajunși acum preoți. Conform dorinței sale, este înmormântat în țară, în cimitirul Mănăstirii Petru Vodă, din județul Neamț.

Note

Bibliografie 
 Șapte cuvinte către tineri (Ed. Anastasia, București, 1996).
 Christ is calling you. A course in catacomb pastorship (St. Herman of Alaska Brotherhood, Platina/California, 1997). 
 Rugăciune și lumină mistică. Eseuri și meditații religioase (Ed. Dacia, Cluj-Napoca, 1998). 
 Războiul întru cuvânt. Cuvintele către tineri și alte mărturii (Ed. Nemira, București, 2001). 
 Homo americanus. O radiografie ortodoxă (Ed. Christiana, București, 2002; reed. 2007).
 Testamentul Părintelui Calciu. Ultimele sale cuvinte, cu un portret biografic și șapte evocări (Ed. Christiana, București, 2007).
 Suferința ca binecuvântare (ediție îngrijită de ieromonah Savatie Baștovoi, Ed. Cathisma, București, 2007).
 Mărturisitorul prigonit. Predici, eseuri și meditații religioase (Ed. Crigarux, Piatra Neamț, 2007).
 Viața Părintelui Gheorghe Calciu, după mărturiile sale și ale altora (Ed. Christiana, București, 2007).
 Fiți jertfelnici! De la cuvintele către tineri la mărturiile testamentare (Ed. Christiana, București, 2012).
 Cuvintele către tineri (Ed. Christiana, București, 2015).
 Viața Părintelui Gheorghe Calciu, după mărturisirile sale și ale altora, îngrijit la Mănăstirea Diaconești (Băcau), Editura Christiana, București, 2007 - recenzie
 Lucian D. Popescu, Introducere în omiletica Părintelui Gheorghe Calciu, Editura Christiana, București, 2010
 Dezgroparea Părintelui Calciu. Dosarul unui abuz, mic documentar îngrijit de Răzvan Codrescu, Editura Christiana, București, 2014

Legături externe 
 Necrolog în Washington Post
 Necrolog în The Guardian
 Necrolog în The Independent
 Noel Bernard, „Cazul Gheorge Calciu-Dumitreasa și Ion Cană” (Editorial Audio), 29 octombrie 2009, Europa Liberă
 Parintele Gheorghe Calciu Dumitreasa, 21 noiembrie 2012, Teodor Dănălache, CrestinOrtodox.ro
 Preotie si jertfa, 22 mai 2005, Daniela Sontica, Jurnalul Național
 Părintele Gheorghe Calciu, suferința până la capăt, 10 ianuarie 2010, Daniela Cârlea Șontică, Jurnalul Național
 Parintele Gheorghe Calciu Dumitreasa, 21 noiembrie 2012, Teodor Dănălache, CrestinOrtodox.ro
 Parintele Gheorghe Calciu a venit acasa pentru odihna cea vesnica, 7 decembrie 2006, Raluca Tanaseanu, CrestinOrtodox.ro
 Exilat ca sa taca, 24 octombrie 2005, Carmen Preotesoiu, Jurnalul Național
 Duhovnicul Calciu Dumitreasa, victimă și călău. Cum l-a găsit pe Dumnezeu părintele silit să se alăture torționarilor care-i îngrozeau pe deținuți, 11 martie 2015, Sînziana Ionescu, Adevărul
 TORȚIONARUL care a devenit SFÂNT! L-a îngrozit pe Ceaușescu și a fost primit de Reagan și Bush la Casa Albă, 21 noiembrie 2014, Adrian Pătrușcă, Evenimentul zilei

Interviuri
 Parintele Gheorghe Calciu - Un martir al vremurilor noastre, 30 noiembrie 2006, CrestinOrtodox.ro
 Parintele Calciu, Lumea credinței - anul II, nr. 8(13)

Preoți ortodocși români
Legionari
Deținuți politici români
Preoți victime ale regimului comunist din România
Români expatriați în Statele Unite ale Americii
Nașteri în 1925
Decese în 2006
Negarea Holocaustului
Oameni din județul Tulcea
Decese în Statele Unite ale Americii
Victime ale regimului comunist din România
Colaboratori ai Securității
Grațieri și amnistii